ປ. ດໍໂນລ ທຣຳ ຮັບສານຕາຕັ້ງ ຂອງ ທ່ານເອກອັກຄະລັດຖະທູດ ສປປ ລາວ ຄົນໃໝ່ ປະຈຳ ວໍຊິງຕັນ
ທ່ານນາງ ຣີນາ ບິດເຕີ ໄດ້ກ່າວອີກວ່າ “ເອກອັກຄະລັດຖະທູດ ຄໍາພັນ ຈະເປັນຄູ່ຮ່ວມງານ ທີ່ສຳຄັນ ຢູ່​ວໍ​ຊິງ​ຕັນ ໃນຂະ​ນະທີ່ພວກເຮົາ ສືບ​ຕໍ່​ຮັດ​ແໜ້ນ ສາຍພົວພັນ ຂອງປະຊາຊົນ ສອງຊາດ ກໍຄືສອງລັດຖະບານ.
ປະທານາທິບໍດີສະຫະລັດ ທ່ານດໍໂນລ ທຣຳ ໄດ້ຮັບການຍື່ນສານຕາຕັ້ງ ຢ່າງເປັນ ທາງການ ຈາກ ທ່ານເອກອັກຄະລັດຖະທູດ ສປປ ລາວ ຄົນໃຫມ່ ປະຈຳ ສະຫະລັດ ອາເມຣິກາ, ທ່ານ ຄໍາພັນ ອັ່ນລາວັນ ຢູ່ທີ່ທໍານຽບຂາວ, ນະຄອນ ຫຼວງວໍຊິງຕັນ ເມື່ອ ວັນທີ 8 ເມສາ ຜ່ານມານີ້ ເອກອັກຄະລັດຖະທູດຄໍາພັນ ໄດ້ຍື່ນສານຕາຕັ້ງ ຢູ່ທີ່ຫ້ອງວ່າການ ປະທານາທິບໍດີ ສະຫະລັດ ພາຍຫຼັງສຳເລັດການເຂົ້າຮ່ວມກອງປະຊຸມປຶກສາຫາລືແບບກວມ ລວມ ກ່ຽວກັບ ການຮ່ວມມືສອງຝ່າຍ ລະຫວ່າງ ສະຫະລັດອາເມຣິກາ ແລະ ສປປ ລາວ ຄັ້ງທີ 9 ແລະ ກອງປະຊຸມປຶກສາຫາລືສອງຝ່າຍ ລະຫວ່າງອາຊຽນ ແລະ ສະຫະລັດ ອາເມຣິກາ ທີ່ໄດ້ຈັດຂື້ນຢູ່ ນະຄອນຫຼວງ ວໍຊິງຕັນ ເມື່ອວັນທີ 27 ແລະ 28 ມີນາ ຜ່ານມາ ກອງປະຊຸມໃນຄັ້ງນີ້ ສອງຝ່າຍໄດ້ສະແດງໃຫ້ເຫັນເຖິງຄວາມໝາຍສຳຄັນ ຂອງ ສາຍພົວພັນ ລະຫວ່າງ ສະຫະລັດອາເມຣິກາ ແລະ ສປປ ລາວ ທີ່ມີຕໍ່ກັບລັດຖະບານ ກໍຄືປະຊາຊົນ ຂອງສະຫະລັດອາເມຣິກາ ແລະ ຄວາມໝາຍໝັ້ນຂອງ ປະເທດພວກ ເຮົາ ໃນການສືບຕໍ່ເສີມຂະຫຍາຍ ສາຍພົວພັນຂອງສອງປະເທດ ກໍຄື ຕໍ່ເຂດສູນກາງ ອາຊຽນ ແລະຕໍ່ເຂດອິນໂດປາຊິຟິກ ທີ່ເສລີແລະເປີດກວ້າງ ທ່ານນາງຣີນາ ບິດເຕີ ເອກອັກຄະລັດຖະທູດສະຫະລັດອາເມຣິກາປະຈຳ ສປປ ລາວ ໄດ້ກ່າວວ່າ  ເອກອັກຄະລັດຖະທູດ ບິດເຕີ ຍັງໄດ້ກ່າວ ຕື່ມອີກວ່າ ສະຖານທູດສະຫະລັດອາເມຣິກາ ຂໍສະແດງຄວາມຂອບໃຈ ຢ່າງຈິງໃຈ ຕໍ່ຄວາມພະຍາ ຍາມຂອງລັດຖະບານ ສປປ ລາວ ໃນການເຮັດບົດບາດຫນ້າທີ່ ເປັນຜູ້ປະສານງານ ຂອງອາຊຽນ ກັບ ສະຫະລັດອາເມຣິກາ ແລະ ພວກເຮົາຂໍອວຍພອນໄຊອັນປະເສີດ ແລະຄວາມຜາສຸກ ມາຍັງປະຊາຊົນລາວ ໃນໂອກາດສະເຫຼີມສະຫຼອງ ປີໃຫມ່ລາວ ແຕ່ ວັນທີ 14 ຫາ 16 ເມສາ 2019 ທີ່ຈະມາເຖິງນີ້